LINDI LASTEAIA-ALGKOOLI VORMIMÜTSI KANDMISE STATUUT

KINNITATUD

22.08.2016

Õppenõukogu poolt protokoll nr 1-9.1/15

1. Lindi Lasteaia-Algkooli vormimüts on valmistatud tumesinisest puuvillasametist, mille altäärt kaunistab 3 cm laiune valge puuvillasamet. Valge ääre ja tumesinise riide vahel on 0,2 cm laiune oranž riba. Mütsi nokk on mustast plastikust. Mütsi valgel serval vasakpoolsel küljel on sinise niidiga tikitud kiri Lindi (kõrgus 1cm, laius 5cm).
2. Lindi Lasteaia-Algkooli müts on osa kooli sümboolikast.
3. Mütsi kandmise õigus on Lindi Lasteaia-Algkooli õpilastel, vilistlastel ja õpetajatel. Lindi Lasteaia-Algkooli mütsi kantakse au ja uhkusega, müts on kooli visiitkaart.
4. Lindi Lasteaia-Algkooli mütsi kantakse:
	* õppeaasta avaaktusel;
	* kooli sünnipäeval ja vilistlaste kokkutulekul;
	* Eesti Vabariigi aastapäeva aktusel;
	* lõpukella aktusel;
	* teistel erilist tähtsust omavatel koolielu sündmustel.
5. Koolimütsi võib kanda peakattena I ja IV veerandil.
6. Lindi Lasteaia-Algkooli mütsi kandmise kohustus on:
* kooli liputoimkonnal;
* õpilastel, kes esindavad kooli.
1. Lindi Lasteaia-Algkooli mütsi annab esimeste klasside õpilastele üle 4. klass esimese koolipäeva aktusel; teistele uutele õpilastele annab mütsi üle direktor kooliaasta avaaktusel.
2. Koolimütsi kandmise hea tava:
* Lindi Lasteaia-Algkooli koolimüts on peakate, mis eeldab selle kandmist austusega. Lubamatu on kooli mütsi kandmine spordirõivaste ja tööriietega.
* Koolimütsi kandmise juurde kuulub korrektne välimus ja viisakas käitumine, mis on kooskõlas hea akadeemilise tavaga ja Lindi Lasteaia-Algkooli põhiväärtustega.
* Pidulikel juhtudel paljastab meessoost isik siseruumides pea austusavaldusena lipule, riigihümni laulmisel, leinatseremooniatel ja kirikus. Neil juhtudel hoitakse koolimütsi vasaku käe randmel, nokk eespool.
1. Käesoleva statuudi nõuete täitmist kontrollivad ja ettepanekuid muudatusteks teevad Lindi Lasteaia-Algkooli direktor ja õpetajad ning hoolekogu.